Վահագն Խաչատրյանն ավելացրեց, որ ֆինանսական համակարգը, որը տնտեսության ածանցյալն է, չի կարողանում լիարժեք մասնակցել սնանկության շեմին գտնվող ընկերությունների զարգացմանը։ «Երբ նայում ենք բանկային պորտֆելին լսում ենք, որ ավելացել է գումարները, շատ դեպքերում տեսնում ենք, որ դա տեղի է ունենում վարկերի վերաձևակերպումների արդյունքում: Այսինքն՝ ոչ թե մարդը տնտեսապես առողջանում է, այլ միջոցներ չի ունենում և չի կարողանում վարկը մարել ու ժամանակ է խնդրում: Վտանգավոր շրջանում ենք հայտնվել և խնդիրներն ավելի խորն են, քան պատկերացնում ենք»,- հավելեց նա։